Արշավիր Դարբնի

Արշավիր Դարբնի (Արշավիր Միքայելի Մնացականյան, ), հայ առակագիր, բանաստեղծ, դրամատուրգ, թարգմանիչ, ԽՍՀՄ գրողների միության անդամ 1937 թվականից։ ԽՄԿԿ անդամ 1940 թվականից։ Հայրը դարբին էր, որից էլ մակաբերել է Դարբնի գրական անունը։

Կենսագրություն 
Ծնվել է Լեռնային Ղարաբաղի Գետաշեն գյուղում։ Ավարտել է Բաքվի Հովհաննես Թումանյանի անվան միջնակարգ դպրոցը, ապա սովորել Մոսկվայի կինեմատոգրաֆիայի ինստիտուտի գրական-սցենարական ֆակուլտետում։ Երկար տարիներ աշխատել է Բաքվի հայկական դրամատիկական թատրոնում որպես գրական-գեղարվեստական բաժնի վարիչ։

Նրա անդրանիկ պիեսը՝ «Հողը ծիծաղում է» բեմադրվել է Բաքվի հայկական թատրոնում։ Հետագայում գրել է «Արծիվներ», «Դատավճիռ», «Վրեժ», «Երբ բացվում է մանուշակը» դրամաները։ Վերջին դրաման Մոսկվայում արժանացել է խրախուսական մրցանակի և բեմադրվել է Ադրբեջանի և Հայաստանի մի շարք թատրոններում։

Մասնակցել է Հայրենական մեծ պատերազմին։ Եղել է սակրավորների առանձին գումարտակի կոմիսար, դիվիզիայի թերթի խմբագրի տեղակալ։ 1948 թվականից բնակվել է Երևանում։ 1949-1950 թվականներին եղել է ՀԳՄ վարչության քարտուղար։ Աշխատել է «Սովետական գրականություն» ամսագրում, «Հայֆիլմ» կինոստուդիայում, Հայաստանի կինոաշխատողների միությունում։ 1966-1980 թվականներին որպես խորհրդական աշխատել է Հայաստանի գրողների միությունում։

Նրա ստեղծագործությունները թարգմանվել և առանձին գրքով լույս են տեսել ռուսերեն, ադրբեջաներեն, ուկրաիներեն։ Մահացել է Երևանում։ Թաղված է Նուբարաշենի գերեզմանատանը։

Պարգևներ 
Պարգևատրվել է Կարմիր աստղի, Հայրենական պատերազմի երկրորդ աստիճանի, «Պատվո նշան» շքանշաններով։

Երկեր

Գրքեր 
 Երկեր,  Երևան։  Հայաստան, 1972։
 Աղվեսը դրախտում, Երևան։ Հայաստան, 1969, 158 էջ։  
 Բալիկներ և ծաղիկներ։ Երևան։ Հայպետհրատ, 1963։
 Առակներ և սատիրական ոտանավորներ։ Երևան։ Հայպետհրատ, 1959, 198 էջ։
 Առակներ։ Երևան։ Հայպետհրատ, 1955, 87 էջ։
 Рассвет в Мргашате, Ереван. Айпетрат, 195, 98 с.
 Առակներ, Երևան։ Հայպետհրատ, 1952, 76 էջ։
 Басни, Ереван:  Айпетрат,  1952. 76 с.

Մամուլ 
 Խնձորենին։ «Գրական թերթ», 1969, № 6:

Թարգմանություններ 

 Ադրբեջանական պոեզիայի անթոլոգիա.- Երևան։ Հայպետհրատ, 1950.- 284 էջ.- Բովանդ-ից՝ Որոշ ստեղծագործություններ։
 Ընտիր էջեր ռուս սովետական պոեզիայի.- Երևան։ Հայպետհրատ, 1963.- 543 էջ։
 Ծաղկուն ճամփա /Կազմ.՝ Վ. Բալայան.- Երևան։ Հայաստան, 1971.- 202 էջ։
 Կասումով Իմրամ։ Մարդը խարիսխ է ձգում.- Երևան։ Սովետական գրող, 1978.- 400 էջ.- Բովանդ-ից՝ Որոշ ստեղծագործություններ։
 Կինը քաղաքացիական պատերազմում։ 1917-1920 թթ. Հյուսիսային Կովկասում և Ուկրաինայում եղած պայքարի եպիզոդներ.- Երևան։ Հայպետհրատ, 1940.- 399 էջ։
 Վուրղուն Սամեդ։ Բանաստեղծություններ.- Երևան։ Հայաստան, 1976.- 122 էջ.- Բովանդ-ից՝ Ժողովրդական բանաստեղծը։

Գրականություն 
 Արշավիր Դարբնի, Հեղինե Գրիգորյան, Արցախ հրատարակչություն, 1995, 43 էջ։

Ծանոթագրություններ 

20-րդ դարի արևելահայ առակագիրներ
20-րդ դարի արևելահայ բանաստեղծներ
20-րդ դարի արևելահայ դրամատուրգներ
Հայ թարգմանիչներ
Երկրորդ համաշխարհային պատերազմին մասնակցած հայեր
ԽՍՀՄ գրողների միության անդամներ
Ռուսերենից հայերեն թարգմանիչներ
Ադրբեջաներենից հայերեն թարգմանիչներ
Հայ առակագիրներ
Գրական կեղծանուններով հայտնի հեղինակներ